open-index/open-wikipedia-markdown huggingface dataset:
எதிர்மாறு வெப்பநிலை

வெப்ப இயக்கவியலில்** எதிர்மாறு வெப்பநிலை **(inversion temperature)  என்பது எந்த ஒரு குறிப்பிட்ட வெப்பநிலைக்குக் கீழாக, கருத்தியல் வளிமம் (நல்லியல்பு வாயு) அல்லாத ஒரு வாயுவை வெப்ப மாறாச் செயல்முறையில் குறைந்த அழுத்தப் பகுதிக்கு ஒரு துளை வழியாகச் செலுத்தி விரிவடையச் செய்யும்  போது அந்த வாயுவின் வெப்பநிலை குறைவடையுமோ அந்த வெப்பநிலையாகும். எதிர்மாறு வெப்பநிலைக்கு மேலான வெப்பநிலையில் இதே செயல்முறையில் வாயுவின் வெப்பநிலையை அதிகரிக்கும்.  இந்த வெப்பநிலை மாற்றமானது  ஜூல்-தாம்சன் விளைவு, என அழைக்கப்படுகிறது. வாயுக்களில் ஏற்படும் இந்த விளைவானது வாயுக்களைத் திரவமாக்குவதற்கு பயன்படுத்தப்படுகிறது. எதிர்மாறு வெப்பநிலையானது, வாயுக்களின் தன்மையைப் பொறுத்ததாகும்.

## கோட்பாடு
கருத்தியல் வளிமங்கள் அல்லது நல்லியல்பு வாயுக்களைப் பொறுத்தவரை துகள்கள் அல்லது மூலக்கூறுகளுக்கிடைப்பட்ட இடைவினைகள் புறக்கணிக்கப்படத் தக்கதாக இருப்பதால், கருத்தியல் வளிமங்களின் கோட்பாட்டில் ஜூல்-தாம்சன் விளைவை குறிப்பிட முடியாது. பதிலாக, ஒரு வாயுவானது திரவமாக மாறும் போது இடைவினை புரியும் துகள்களுக்கிடையேயான வான் டெர் வால்ஸ் விசையின் அதிகரிப்பை இதற்கான காரணமாகக்  கூறலாம்.

வான் டெர் வால்சு வாயுவின் வெப்ப அடக்க மதிப்பை (H) புள்ளியியல் எந்திரவியலைப் பயன்படுத்தி கணக்கிடலாம். 
: H = \frac{5}{2} N k_B T + \frac{N^2}{V} (b k_B T - 2a),
* N மூலக்கூறுகள் எண்ணிக்கை
* V கன அளவு
* T வெப்பநிலை (கெல்வின் அளவுகோல்), 
* k_B போல்ட்சுமேன் மாறிலி
* a மற்றும் b  மூலக்கூறு கன அளவு மற்றும் மூலக்கூறிடை விசைகளைப் பொறுத்த மாறிலிகள்

இந்தச் சமன்பாட்டிலிருந்து, வெப்ப அடக்கத்தை மாறிலியாகவும், கன அளவை அதிரிக்கவும் செய்தால், வெப்பநிலையானது b k_B T - 2a இன் மதிப்பின் குறியினைப் பொறுத்து மாற்றமடையும். ஆக, எதிர்மாறு வெப்பநிலையானது, b k_B T - 2a இன் மதிப்பு எப்பொழுது சுழியைத் தொடுகிறதோ அங்கு கிடைக்கிறது. அல்லது
:  T_\text{inv} = \frac{2a}{b k_B} = \frac{27}{4} T_c ,
*T_c யானது பொருளின் நிலைமாறு வெப்பநிலை. 

எதிர்மாறு வெப்பநிலையில் ஜூல்-தாம்சன் விளைவு ஏற்படுவதில்லை.  வாயுவின் வெப்பநிலை எதிர்மாறு வெப்பநிலையை விட அதிகமாக இருந்தால் (T > T_\text{inv}) வெப்ப மாறாச் செயல்முறையில் விரிவடையும் போது வெப்பநிலை உயரும். வாயுவில் காணப்படும் எதிர்க்கும் தன்மையின் காரணமாக ஏற்படும் வேலையின் மதிப்பு அதிகமாக இருப்பதால், ஆற்றலில் ஏற்படும் மாற்றமானது எதிர்க்குறி உடையதாகிறது. ஆனால், வாயுவின் வெப்பநிலையானது எதிர்மாறு வெப்பநிலையை விடக் குறைவாக இருக்கும் போது (T ) வாயுவில் ஏற்படும் விரிவானது வெப்பநிலையைக் குறையச் செய்கிறது. வாயுவில் மூலக்கூறுகளுக்கிடைப்பட்ட கவர்ச்சி விசையினால் செய்யப்படும் வேலையானது அதிகமாக இருப்பதால், ஆற்றலில் ஏற்படும் மாற்றமானது நேர்க்குறி உடையதாகிறது.

## மேற்கோள்கள்

பகுப்பு:வளிமங்கள்
பகுப்பு:தொழிற்சாலை வாயுக்கள்
பகுப்பு:வெப்பநிலை
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
திரவ ஐதரசன்

***திரவ ஐதரசன்*** என்பது ஐதரசன் வளிமத்தின் திரவ நிலையாகும்.  இது **LH2** அல்லது **LH<sub>2</sub>** என்று குறிக்கப்பெறுகிறது.  ஐதரசனின் இயல்பான மூலக்கூறு வடிவில் (H2) இது காணப்பெறுகிறது.  இது ஒரு கடுங்குளிரிய எரிபொருளாகும்.  ஐதரசன் வளிமத்தைத் திரவமாக மாற்றுவதற்கு 33 K வெப்பநிலைக்குக் கீழ் குளிரூட்டவேண்டும்.  ஆயினும் இயல்பான வளிமண்டல அழுத்தத்தில் கொதித்தலை அடையாமல் இருக்க 20.28&nbsp;K (−423.17&nbsp;°F/−252.87&nbsp;°C). வெப்பநிலைக்கு குளிரூட்டப்படுகிறது.

## இயல் பண்புகள்
* தோற்றம் = வண்ணமற்ற திரவம்
* அடர்த்தி = 
* உருகுநிலை = 
* கொதிநிலை = 
* விரிவு விகிதம் = 1:851

## மேலும் பார்க்க
* திரவ ஆக்சிஜன்
* கடுங்குளிரியல்
* சாடர்ன் V

## உசாத்துணைகள்

பகுப்பு:கடுங்குளிரியல்
பகுப்பு:ஐதரசன்
காசி மற்றும் செயிந்தியா மலைகள்

thumb|right|250px|இந்திய புவியமைப்பு

***காசி மற்றும் செயிந்தியா மலைகள்*** என்பன மலைகள் நிறைந்த பகுதியாகும், இதன் பெரும் பகுதி அசாம் மற்றும் மேகாலயா மாநிலங்களில் அமைந்துள்ளது.

## செயிந்தியா மலைகள்
காசி மலைகளின் கிழக்கே செயிந்தியா மலைகள் அமைந்துள்ளன. இப்பகுதியை முன்னொரு காலத்தில் ஆட்சி செய்தவர்கள் செயிந்தியாபூர் மன்னர். அவரது குளிர்கால தலைநகரம் தற்பொழுது வங்கதேசத்தில் உள்ளது. அவரது அரண்மனை போர்காட்டில் உள்ளது.

செயிந்தியா மலை மாவட்டத்தின் ஒரு பகுதியாக செயிந்தியா மலைகள் இருந்தது. 31 சூலை 2012 இல் இந்த மாவட்டம் இரண்டாக பிரிக்கப்பட்டது, அவை கிழக்கு செயிந்தியா மலைகள் மற்றும் மேற்கு செயிந்தியா மலை ஆகும்.

## காசி மலைகள்
காரோ மலைகளின் கிழக்கே அமைந்துள்ளது காசி மலைகள். இது இந்தியாவின் மேகாலயா மாநிலத்தில் அமைந்துள்ளது மற்றும் இவை பட்கை மலைகளின் ஒரு பகுதியாக உள்ளது.

இப்பகுதியில் குடியிருப்பவர்கள் காசி மலைவாழ் இன மக்கள் ஆவார்கள். இந்த மலைகளில் தான் உலகிலேயே ஈரமான இடங்களில் ஒன்றான சிரபுஞ்சி அமைந்துள்ளது.

காசி மலைகள் மாவட்டத்தின் கீழ் இவைகள் கொண்டுவரப்பட்டு 28 அக்டோபர் 1976-ல் கிழக்கு காசி மலை மற்றும் வடக்கு காசி மலை என் இரண்டாக பிரிக்கப்பட்டது.

இதன் உயரமான சிகரம் லும் சில்லிங், இதன் உயரம் 1,968 மீட்டர்கள்(6,457 அடி). இது சில்லாங் நகருக்கு தெற்கே சில கிலோமீட்டர் தொலைவில் அமைந்துள்ளது.

## மேற்கோள்கள்

பகுப்பு:இந்திய மலைத்தொடர்கள்
பகுப்பு:இந்திய மலைகள்
சந்தையூர்

**சந்தையூர்** திண்டுக்கல் மாவட்டம், நிலக்கோட்டை வட்டம், வத்தலகுண்டு ஊராட்சி ஒன்றியம், சந்தையூர் ஊராட்சியில் உள்ள சிறு கிராமம் ஆகும். இக்கிராமம் சந்தையூர் ஊராட்சியின் தாய் கிராமம் ஆகும். கோப்பையநாயக்கனூர் ஜமீனின் தலைநகரம் ராஜதானிக்கோட்டையிலிருந்து சந்தையூருக்கு மற்றப்பட்டது. இந்த ஊர் சங்க காலத்தில் இருந்த்தறகு அடையாளமாக முதுமக்கள் தாழிகள் இங்கு கிடைத்துள்ளன.

சந்தை இருந்த காரணத்தால் சந்தையூர் என்று அழைக்கப்பட்டதாக கருதப்பட்டு வந்தது. தற்போது கிடைத்துள்ள கல்வெட்டு சான்றுகளின்படி சந்தன் என்ற அரசனால் சங்ககாலத்தில் உருவாக்கப்பட்டதால் இவ்வூருக்கு சந்தவூர் எனக்கு பெயர் வந்தது தெரிகிறது. இந்த ஊர்  இந்த பகுதியை ஆண்ட நாயக்க மன்னரால் தலைநகரமாக உருவாக்கப்பட்டது. இந்த ஊர் ஜமீன் ஆயிரம் ஆண்டு பழமையானது  கிபி 1900 வரை நாயக்கர் பாளையமாக இருந்தது.

## மேற்கோள்கள்


பகுப்பு:திண்டுக்கல் மாவட்டத்தில் உள்ள கிராமங்கள்
பைலாடிலா மலைத்தொடர்

**பைலாடிலா மலைத்தொடர்** (*Bailadila Range*)  என்பது கிழக்குத் தொடர்ச்சி மலைகளிலிருந்து சுமார் 200 கி.மீ மேற்கே தக்காண மேட்டு நிலத்தில் அமைந்த ஒரு மலைத்தொடராகும். இது இந்தியாவின் சத்தீசுகர் மாநிலத்தின் தாண்டிவாடா மாவட்டத்தில் உள்ள கிராந்துல் நகருக்கு அருகில் அமைந்துள்ளது. காளையின் திமில் போல காட்சியளிப்பதால் இம்மலைத்தொடருக்கு பைலாடிலா மலைத்தொடர் என பெயர் தருவிக்கப்பட்டுள்ளது. 

## சத்தீசுகரின் உயரமான புள்ளி

தக்காண மேட்டுநிலத்தின் வடகிழக்குப் பகுதியில் பைலாடிலா மலைத்தொடர் அமைந்துள்ளது. இந்திராவதி  ஆற்றுக்குத் தெற்கே 70 கிலோமீட்டர் நீளத்துடன் 1276 மீட்டர் உயரத்துடன் கிட்டத்தட்ட தென்மேற்கு-வடகிழக்கு திசைநோக்கி இம்மலை நீண்டுள்ளது . சத்தீசுக்கரிலுள்ள மிக உயர்ந்த மலை உச்சிகளில் இதுவும் ஒன்றாகும். 
இம்மலைகள் தந்தேவாடா மாவட்டத்தின் தலைமையிடமான தந்தேவாடாவி ற்கு தென்மேற்கே 40 கிலோமீட்டர் தொலைவில் இருக்கிறது . செழித்து இருந்தன. முன்னர் பைலாடிலா மலைச் சரிவுகளில் அடர்ந்த மரங்கள் செழித்து இருந்தன    ஆனால் மலைத்தொடரில் சுரங்கப் பணி நடைபெற்று தரமான இரும்புத் தாது வெட்டியெடுக்கப்படும் தொழில் வளர்ச்சியடைந்த காரணத்தால் இம்மலையின் பல பகுதிகள் பாதிக்கப்பட்டுள்ளன. 

## மேற்கோள்கள்
 
## புற இணைப்புகள்
*A view from the Top of Bailadila Deposit-5 – NMDC

பகுப்பு:இந்திய மலைகள்
பகுப்பு:இந்திய மலைத்தொடர்கள்
பகுப்பு:இந்திய மாநிலங்களின் உயர்ந்த சிகரங்கள்
குரூஸஸ் கிரீக்

**குரூஸஸ் கிரீக்** என்பது அமெரிக்காவின் கென்டக்கியில் உள்ள பூன் மற்றும் கென்டன மாவட்டங்களில் பாயும் ஒரு ஓடையாகும். இது லிக்கிங் ஆற்றின் துணை ஆறு ஆகும். இது கேப்டன் குரூஸுக்காக குரூஸ் கிரீக் பெயரிடப்பட்டது. இவர் 1784 இல் இவ்வொடை அருகே கொல்லப்பட்ட ஒரு ஆராய்ச்சியாளர்  ஆவர் .

## குறிப்புகள்

## மேற்கோள்கள்

பகுப்பு: கென்டக்கி
எம். எஸ். கிருஷ்ண ஐயர்

**எம். எசு. கிருஷ்ண ஐயர்** (*M. S. Krishna Iyer*) இந்தியச் சமையல் கலைஞர் மற்றும் உணவக விடுதியாளர் ஆவார்.

## பிறப்பு
இவர் 1934 ஆம் ஆண்டில் கேரளாவிலுள்ள திருச்சூரில் பிறந்தார்.

## பணிகள்
இவர் கேரளாவிலுள்ள கோவில்களிலிருந்து சைவ உணவுகளை மக்களிடையே பெருமளவில் அறிமுகப்படுத்தினார். இவர் தனது 17 ஆம் வயதில் சமைக்கத் தொடங்கி கேரள கலோல்சவம் பள்ளி போன்ற பெருநிகழ்ச்சிகளுக்கும் சமையல் பணிக்கு ஏற்பாடு செய்தவராவார். இவர் அம்பி சுவாமி என்றும் அழைக்கப்படுகிறார்.

## மறைவு
இவர் 2012 ஆம் ஆண்டில் மறைந்தார்

## மேற்கோள்கள்

பகுப்பு:1934 பிறப்புகள்
பகுப்பு:2012 இறப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சூர் மாவட்ட மக்கள்
தேவமங்களம்

**தேவமங்களம்** என்பது இந்தியாவின், தமிழ்நாடு மாநிலத்தில் அரியலூர் மாவட்டத்தின் உடையார்பாளையம் வட்டத்தில் உள்ள ஒரு கிராமம் ஆகும்.

தேவமங்களம் கிராமமானது சிறிய குளங்களால் சூழப்பட்டுள்ளது. இக்கிராமத்தில் பெய்யும் மழையைப் பொறுத்து குளங்களில் நீரும், நிலத்தடி நீரின் அளவும் காணப்படுகிறது. 

## மக்கள்தொகை
2001 மக்கள் தொகை கணக்கெடுப்பின்படி, 
தேவமங்களத்தின்  மொத்த மக்கள் தொகை 3137 ஆகும். இதில் ஆண்கள் 1578 பேரும்,  பெண்கள் 1559 பேரும் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
வரலாற்று மீட்டுருவாக்கக் கோட்பாடு

வரலாற்று மீட்டுருவாக்கக் கோட்பாடு என்பது நாட்டுப்புற ஆய்வியல் கோட்பாடுகளுள் ஒன்றாகும். ஆதாரம் கிடைக்காத ஒரு கால கட்டத்தின் வரலாற்றை நாட்டுப்புறச் சான்றுகளைக் கொண்டு உருவாக்குவதற்கு வரலாற்று மீட்டுருவாக்கக் கோட்பாடு என்று பெயர். 19ஆம் நூற்றாண்டில் ஜேக்கப் கீரிமின்  இக்கொள்கை  நாட்டுப்புறவியல் அறிஞர்களைக் பெரிதும் கவர்ந்தது. ஆனால், டார்வினின் பரிணாமக் கொள்கை வெளிவந்தவுட னே இக்கொள்கைக்கு அவ்வளவு  மதிப்பில்லை என்றே கூறலாம். ஜார்ஜ் லாரன்ஸ் கொம்மே அவர்கள் ஆய்வு செய்து 'நாட்டுப்புறவியல் ஓரு வரலாற்று அறிவியல்' எனப் பல தொகுதிகள் வெளியிட்டார்.நாட்டுப்புற வழக்காற்றில் ஆரியர் பழக்கங்களையும் ஆரியருக்கு முந்திய பழக்கங்களையும் அவர் பிரித்தறிந்தார். மரபுவழி வரலாற்றுச் செய்திகளில் அந்த  அளவிற்கு வரலாற்று உண்மைகள் பொதிந்துள்ளன ராக்லன், இராபார்ட்லூயி போன்றோர் வரலாற்று மரபுச் செய்திகளைப் புராணக் கதைகள் என ஒதுக்கிவிட்டனர்.ஹெக்டர் நோரா சாட்சிக் போன்றவர்கள் நாட்டுப்புற இலக்கியங்களில் வரலாற்றுச் செய்திகள் இருப்பதைக் கண்டனர்.இராமப்பையன் அம்மானை தேசிங்கு ராசன் கதை காட்சிக்கு சண்டை போன்ற வரலாற்றுக் கதைப்பாடல்கள் வரலாற்றை அறியப் பெரிதும் துணைபுரிகின்றன..இராமப்பையன் அம்மானை கதைப்படி நாயக்கர் வரலாற்றுடன் ஒப்பிட்டு வரலாற்றுச் செய்திகளைக் காணலாம்.

பகுப்பு:நாட்டுப்புறவியல்
காட்டாத்தூர் (தெற்கு)

**காட்டாத்தூர் தெற்கு** (*Kattathur South*) கிராமம், இந்தியாவின் தமிழ்நாடு மாநிலத்தில்,  அரியலூர் மாவட்டத்தில் உடையார்பாளையம் வட்டத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.

## மக்கள் தொகை
2001 மக்கள் தொகை கணக்கெடுப்பின்படி,  காட்டாத்தூர் (தெற்கு) கிராமத்தின்  மொத்த மக்கள் தொகை 1858 ஆகும்.  இதில் ஆண்கள் 943 பேரும், பெண்கள் 915  பேரும் உள்ளனர்.

## மேற்கோள்கள்:

பகுப்பு:அரியலூர் மாவட்டத்திலுள்ள கிராமங்கள்
சும்பி பீடபூமி

**சும்பி பீடபூமி** (Chumbi Valley) (; )பூட்டான், இந்தியாவின் சிக்கிம் மாநிலம் மற்றும் சீனாவின் திபெத் தன்னாட்சிப் பகுதிகளுக்கிடையே இமயமலையில் குறுகிய முக்கோண வடிவில் அமைந்துள்ளது. இப்பீடபூமி திபெத்திற்கு சொந்தமானது.
இந்தியாவிற்கும், சீனாவிற்கும் இடையே அமைந்த நாதூ லா கணவாய் மற்றும் *ஜெலெப் கணவாய்*  சும்பி பீடபூமியில் அமைந்துள்ளது. சும்பி பீடபூமி, திபெத் தன்னாட்சிப் பகுதியின் யாதோங் கவுண்டியின் நிர்வாகத்தில் உள்ளது.
 
## வரலாறு
சும்பி பீடபூமி 3000 மீட்டர் உயரத்தில் இமயமலையில் உள்ளது. 1904ல் பிரித்தானிய இந்தியாவின் படைகள் சும்பி பீடபூமியை திபெத்தியர்களிடமிருந்து கைப்பற்றி மூன்று ஆண்டுகள் தக்க வைத்திருந்தது. 8 பிப்ரவரி 1908ல் பிரித்தானியர்கள், சீனாவிடமிருந்து நட்ட ஈட்டுத் தொகை பெற்றுக் கொண்டு, சும்பி பீடபூமியை சீனர்களிடம் வழங்கினர்.  

## பிணக்கு

தற்போது சும்பி பீடபூமியின் தென்கிழக்கில் பூட்டான் நாட்டிற்கு சொந்தமான டோக்லாம் பகுதியில், சூன், 2017ல் சீன இராணுவம் சாலைகள், கட்டிடங்கள் அமைப்பதை, பூட்டானும், இந்தியாவும் எதிர்ப்பதால் டோக்லாம் பிணக்கு ஏற்பட்டுள்ளது.   

## இதனையும் காண்க
* டோக்லாம்
* டோக்லாம் பிணக்கு
* யாதோங் கவுண்டி

## மேற்கோள்கள்
*1911 Britannica Encyclopedia


## வெளி இணைப்புகள்
* Sikkim impasse: What is the India-China-Bhutan border standoff?

பகுப்பு:திபெத்தின் புவியியல்
பகுப்பு:சீனா-இந்தியா எல்லைப் பிணக்குகள்
யாதோங் கவுண்டி

**யாதோங் கவுண்டி** (**Yadong  County**), திபெத் தன்னாட்சிப் பகுதியின் தெற்கு எல்லைப்புறப் பகுதி ஆகும். இமயமலையின் நடுவில் அமைந்த சும்பி பீடபூமியில் அமைந்த யாதோங் கவுண்டி, 4,306 சதுர கிலோ மீட்டர் பரப்பளவும், 10,000 மக்கள் தொகை கொண்டுள்ளது. இந்தியாவின் நாதூ லா கணவாய் இதனருகில் உள்ளது.

சும்பி பீடபூமியில் அமைந்த இக்கவுண்டியின் மேற்கில்  இந்தியாவின் சிக்கிம் மாநிலமும், தெற்கில் மேற்கு வங்காளம் மாநிலமும், மற்றும் கிழக்கில் பூடானையும் எல்லைகளாகக் கொண்டுள்ளது. இங்கு பல திபெத்திய பௌத்த விகாரைகளும், கோயில்களும் உள்ளது. 

## இதனையும் காண்க
* திபெத் தன்னாட்சிப் பகுதி
*சும்பி பீடபூமி
*டோக்லாம்
*டோக்லாம் பிணக்கு

## மேற்கோள்கள்
 

பகுப்பு:திபெத்து
பகுப்பு:திபெத்தின் புவியியல்
கோவை - 43 (நெல்)

கோ - 43 (நெல்) (*CO 43*) தமிழ்நாடு வேளாண்மை பல்கலைக்கழகம் நெல் இனப் பெருக்க நிலையம் மூலம்  1982 ஆம் ஆண்டு வெளியிடப்பட்டது. இந்த இரகம், **தசல்** மற்றும் **ஐ ஆர் - 20** (*Dasal x IR 20*) போன்ற நெல் இரகங்களிலிருந்து இணைச் சேர்த்து  உருவாக்கப்பட்டது. இதன் சாகுபடி காலம் 135 நாட்கள்  ஆகும். தண்ணீர் வசதியுள்ள அனைத்து இடங்களிலும்  இந்த நெல் ரகம்  வளரும்.

## சிறப்பம்சங்கள்
இந்த நெல் இரகம்  சன்ன ரக அரிசியாக  இருக்கும். களர் மற்றும் உவர் நிலங்களில் வளரக்கூடியது. வளர்ந்து சாயாதது.  எக்டேருக்கு 5.3 டன்கள் விளைச்சல் தர வல்லது. தமிழ்நாடு மற்றும் புதுச்சேரி  ஆகிய பகுதிகளில் கோ 43 பயிரிடப்படுகிறது .

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## மேற்கோள்

பகுப்பு:தமிழ்நாட்டின் நெல் வகைகள்
காட்டாத்தூர் (வடக்கு)

**காட்டாத்தூர், வடக்கு** கிராமம், இந்தியாவின் தமிழ்நாடு மாநிலத்தில் 
அரியலூர் மாவட்டத்தில்  உடையார்பாளையம் வட்டத்தில்  உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.

## மக்கள் தொகை
2001 மக்கள் தொகை கணக்கெடுப்பின்படி, காட்டாத்தூர்  (வடக்கு) கிராமத்தின் 
மொத்த மக்கள் தொகை 1982 ஆகும் .இதில் ஆண்கள் 1000 பேரும், பெண்கள் 982 பேரும் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பேச்சொலி

**பேச்சொலி** நுரையீரலில் வந்து செல்லும் மூச்சுக் காற்றே பேச்சொலிக்கு  மூலமாகும்.  தொண்டையில் அகவுயிர்ப்பு, புறவுயிர்ப்பு மூலமாக குரல்வளை, குரல் வளை திறந்து மூடும் போது அதன் வழியாக செல்லும் காற்றால் குரல்வளை மடல்களின் உட்புற சவ்வு அதிர்வடைவதால் குரலொலி உண்டாகிறது.  வாயில் உள்ள நாக்கு, உள்நாக்கு, அண்ணம், போன்றவற்றின் அசைவுகளால் குரல் ஒலி, ஒலிக்கப்படுகிறது.  பேச்சானது உயிர்த்தல் (அகவுயிர்ப்பு, புறவுயிர்ப்பு), குரல் எழுப்புதல், ஒலித்தல் போன்றவைகளால் உருவாகிறது.

## மேற்கோள்கள்
 

பகுப்பு:பேச்சுக் கலை
கருங் காய்ச்சல்

**கருங் காய்ச்சல்** Visceral leishmaniasis (**VL**), **காலா அசார்** என்னும் அறியப்படுவது, **black fever**, மற்றும் **Dumdum fever**,  லெஷ்மேனியாசிசின் கடுமையான வடிவம் மற்றும்,   முறையான நோயறிதல் மற்றும் சிகிச்சை இல்லையானால், அதிக உயிரிழப்பு ஏற்படும் நோய்களில் ஒன்று. கருங் காய்சல் நோயானது   லீஷ்மேனியா பேரினத்தைச் சேர்ந்த லெஷ்மேனியா டெனோவானி என்னும் புரோட்டோசோன் ஒட்டுண்ணிகள் காரணமாக ஏற்படும் நோயாகும்.

இந்த ஒட்டுண்ணிகள்  கல்லீரல், மண்ணீரல், எலும்பு மச்சை, போன்ற உள்ளுறுப்பு பகுதிகளுக்கு இடம்பெயர்கிறது, இந்த நோயிக்கு உரிய மருத்துவம் அளிக்காவிட்டால் அது மரணத்தை ஏற்படுத்தும். நோயின் அறிகுறிகள் காய்ச்சல், எடை இழப்பு, சோர்வு, தோலில் புண் - தடிப்புகள், குருதிச்சோகை, கல்லீரல் மற்றும் மண்ணீரல் கணிசமான வீக்கம் போன்றவை ஆகும். உலக சுகாதார அமைப்பின் (WHO) கருத்துப்படி, இந்த நோய்   எச்.ஐ.வி / விஎல் க்கு இணையாக வளர்ந்துவரும் ஒரு நோய்த்தொற்று பிரச்சனையாகும்..

இந்த நோய் உலகில் இரண்டாவது பெரிய ஒட்டுண்ணி கொலையாளியாக  (மலேரியாவுக்கு அடுத்து) உள்ளது. உலகளவில் ஒவ்வொரு ஆண்டும் சுமார் 200,000 முதல் 400,000 பேர் இந்த நோய்த்தாக்கத்துக்கு உள்ளாகின்றனர்.
## பரவும் விதம்
கருங்காய்ச்சலானது மலேரியாவைப் போன்றே ஒருவகை கொசுக்கள் மூலம் பரவுகின்றது. மணல் கொசுக்கள் என்றழைக்கப்படும் இவ்வகைக் கொசுக்கள், சாதாரண கொசுக்களைவிட உருவத்தில் சிறியதாக உள்ளன. இவை ‘லெஷ்மேனியா டெனோவானி’ என்ற ஒட்டுண்ணியை மனிதர்களுக்குப் பரப்புகிறது. இந்த ஒட்டுண்ணிகளால் உடல் நிலை பாதிப்படைகிறது.

## மருத்துவம்
ஒருவருக்கு இரண்டு வாரங்களுக்கு மேல் காய்ச்சல் நீடித்தால் அவருக்குக் கருங் காய்ச்சலுக்கான சோதனை மேற்கொள்ளப்படுகிறது. ஆர்.கே.39, எலீசா ஆகிய குருதி பரிசோதனைகள் மூலம் கருங்காய்ச்சலா, சாதாரண காய்ச்சலா என்பது உறுதி செய்யப்படும்.

நோயாளிக்குக் கருங்காய்ச்சல் இருப்பது உறுதி செய்யப்பட்டால் ‘சோடியம் ஸ்டிபோகுளுகோனேட்’ (எஸ்எஸ்பி) என்ற ஊசி மருந்து 20 நாட்களுக்கு தொடர்ந்து செலுத்தப்படும்.

## மேற்கோள்கள்

பகுப்பு:இறப்புக் காரணிகள்
பகுப்பு:நோய்கள்
த பிளேட் ரீடிங்

**த பிளேட்** ஒரு வானளாவி ஆகும் . இங்கிலாந்தில் உள்ள  பெர்க்ஷயரில் ரீடிங் என்னும் இடத்திலுள்ள மிக உயரமான கட்டிடமாகும்.அலுவலக இடம் பயன்படுத்தப்படுகிறது, இது 86 மீட்டர் (282 அடி) உயரமும், நகரத்தில் உள்ள பல இடங்களிலிருந்துப் பார்த்தால்  தெரிகின்ற வகையிலும் உள்ளது . கட்டிடத்தை ஆக்கிரமித்த முதலாவது குடியிருப்பாளர் கம்லான் நிதி  என்ற நிறுவனமாகும்   ஆகும் . அவர்கள்  தேம்ஸ் டவரில் இருந்து  இக்கட்டிடத்திற்கு  இடம் பெயர்ந்திருந்தனர் . 

## கட்டிடம்
இந்த 86 மீட்டர் (282 அடி) எஃகு கட்டிடத்தில்   தரைமட்டத்திற்கு மேல் 14 மாடிகள் உள்ளன .  ஒரு தளத்தின் உயரம் 3.77 மீட்டர் (12.4 அடி)  .  கட்டிடத்தின் முகப்பில் அலுமினியம் மற்றும் கண்ணாடி ஆகியவற்றின் திரைச்சுவர் அமைப்பு உள்ளது.மேலும் கட்டிடம் ஒரு குவியல்  அஸ்திவாரத்துடன் வலுவாக இருக்கிறது . கட்டிடத்தின் மேலே  கூராக   தெரிவது பின்னல் சட்டத்திலுள்ள மழைத் திரை பலகம் . 

## குறிப்புகள்

பகுப்பு:வானளாவிகள்
விஜய்பாத் சிங்கானியா

**விஜய்பாத் சிங்கானியா** (*Vijaypat Singhania*, 4 அக்டோபர் 1938 – 28 மார்ச் 2026) என்பவர் மும்பையின் முன்னாள் செரிப்பும்,  ஆடை மற்றும் துணிகளுக்கான ரேமண்ட் குழுமத்தின் முன்னாள் தலைவரும் ஆவார். இவர்  2005 திசம்பர் 19  முதல் 2006 திசம்பர்  18  வரை ரேமண்ட் குழுமத்தின் தலைவராக இருந்தார்.

விஜய்பாத் சிங்கானியா தனது 67-ஆவது அகவையில் ஒரு சாதனையாக. வெப்பக்காற்று அடைக்கப்பட்ட என்வலோப் என்ற பலூனில் 69 ஆயிரத்து 852 அடி உயரத்தில் பறந்து முந்தைய உலக சாதனையை முறியடித்தார். 1998-இல் இங்கிலாந்திலிருந்து இந்தியாவிற்குச் சிறிய இரக விமானத்தில் தனியாக ஓட்டி உலக சாதனையை நிகழ்த்தினார்.  சிங்கானியாவிற்கு 5,000 மணிநேரங்கள் விமானம் செலுத்திய அனுபவம் கொண்டவர். மேலும், 1994-இல் நடந்த பந்தயத்தில் 24 நாளில் 34 ஆயிரம் கி.மீ. தூரத்துக்கு விமானத்தை ஓட்டி தங்கப் பதக்கம் வென்றார். இவரது விமானம் ஓட்டும் திறமையைப் பாராட்டி, இந்திய விமானப் படையின் கௌரவ ஏர் கமாடோர் பதவியும் அளிக்கப்பட்டது. 2005-இல், இவருக்கு ராயல் ஏரோ கிளப்பின் தங்கப் பதக்கம் வழங்கப்பட்டது. மேலும்  2006-ஆம் ஆண்டில் இந்திய அரசின் மூன்றாவது பெரிய விருதான பத்ம பூஷண் பட்டம் வழங்கப்பட்டது.
1988-இல் இங்கிலாந்தில் இருந்து இந்தியாவிற்கு தனது சிறிய இரக விமானத்தில் தனியாகப் பறந்து வந்தார். அது குறித்து `அன் ஏஞ்சல் இன் தி காக்பிட்’ என்ற புத்தகத்தையும் எழுதினார். 2007 ஆம் ஆண்டு மார்ச் மாதம் ஐ.ஐ.எம் அகமதாபாத் நிர்வாக ஆளுநராக நா. ரா. நாராயணமூர்த்தியின் பரிந்துரையால் நியமிக்கப்பட்டார்.

## இறப்பு
சிங்கானியா 2026 மார்ச்சு 28 அன்று தனது 87-ஆவது அகவையில் காலமானார்.

## நூற்பட்டியல்
* 

## மேற்கோள்கள்

பகுப்பு:1938 பிறப்புகள் 
பகுப்பு:2026 இறப்புகள்
பகுப்பு:பத்ம பூசண் விருது பெற்றவர்கள்
பகுப்பு:மும்பையைச் சேர்ந்தவர்கள்
பகுப்பு:தொழிலதிபர்கள்
ஜீன் ஆடம்சன்

**ஜீன் ஆடம்சன்** (*Jean Adamson*, 29 பிப்ரவரி 1928 – 15 திசம்பர் 2024) குழந்தைப் புத்தக எழுத்தாளரும் படம் வரைபவரும் ஆவார். அவரது நன்கு அறியப்பட்ட புத்தகங்கள் டாப்ஸி மற்றும் டிம் ஆகும். முதலாவது புத்தகம் 1960 இல் வெளியிடப்பட்டு, 2003 ஆம் ஆண்டில் மறுவெளியீடு செய்யப்பட்டது.

## வாழ்க்கை மற்றும் தொழில்
ஜீன் ஆடம்சன் தென்கிழக்கு லண்டனில் பெக்காமில் பிறந்தார். இலண்டன் பல்கலைக் கழகத்தில் கோல்ட்ஸ்மித்ஸ் கல்லூரியில் புத்தகங்களுக்கு ஓவியம் வரைதலைப் படிக்கும் முன், இலக்கணப் பள்ளியில் பயின்றார். பட்டம் பெற்ற பிறகு, அவர் பல்கலைக்கழகத்தில் படம் வரைதல் மற்றும் வடிவமைப்பு பற்றிக் கற்பித்தார். ஆடம்ஸன் பல்கலைக்கழகத்தில் படிக்கும்போது தனது எதிர்கால கணவரும் மற்றும் சக எழுத்தாளருமான கரெத் ஆடம்சனை சந்தித்தார். அவர்கள் 1957 இல் திருமணம் செய்து, நியூக்கேசல் நகருக்கு குடிபெயர்ந்தார்கள், அங்கே அவர்கள் இருவரும் குழந்தைகளுக்கான புத்தகங்களை எழுத ஆரம்பித்தார்கள்.

ஆடம்சன் 1968 ஆம் ஆண்டில் இருந்து, இங்கிலாந்தின் கேம்பிரிட்ஜ்ஷயரில் உள்ள ஸ்ட்ரெத்தாமில் வாழ்ந்து வந்தார். திருமணமாகி 25 ஆண்டுகளுக்குப் பிறகு, 1982ல்  கரெத் மூளையில் ஏற்பட்ட கட்டியின் காரணமாக இறந்தார். செப்டம்பர் 2009 ஆம் ஆண்டு ஸ்ட்ரெத்தாமில் நடைபயிற்சி மேற்கொண்டபோது ஆடம்சன் கொள்ளையரால் தாக்கப்பட்டார். அந்நிகழ்வில் அவரது கை முறிந்தது.

## விருதுகள்
ஆடம்ஸன் 1999 ல் குழந்தைகளுக்கான இலக்கியத்திற்கு ஆற்றிய சேவைக்காக பிரித்தானிய சாம்ராஜ்யத்தின் மிகச் சிறந்த ஒழுங்கின உறுப்பினர் ஆனார். பின்னர் 2016 ஆம் ஆண்டில் தனது கோல்ட்ஸ்மித்ஸ் கல்லூரியின் கெளரவ உறுப்பினர் ஆக்கப்பட்டார்.

## மேற்கோள்கள்

பகுப்பு:1928 பிறப்புகள்
பகுப்பு:2024 இறப்புகள்
பகுப்பு:ஆங்கிலேய எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:சிறுவர் இலக்கிய எழுத்தாளர்கள்
பாரதி (ஆராய்ச்சி நிலையம்)

**பாரதி (ஆராய்ச்சி நிலையம்)** (*Bharati - research station*) என்பது அண்டார்டிக்காவில் அமைந்த இந்தியாவிற்கான ஆராய்ச்சி நிலையம் ஆகும். இது, இந்தியாவின் மூன்றாவது அண்டார்டிகா ஆராய்ச்சி மையமும் நன்கு இயங்கிக் கொண்டிருக்கும் இரு இந்திய ஆராய்ச்சி நிலையங்களில் ஒன்றுமாகும். மேலும், இந்த மையமானது, **மைத்ரி** நிலையத்தோடு இணைந்து செயல்படுகிறது. இந்தியாவின் முதல் ஆய்வுத் தளமான **தக்ஷின் கங்கோத்ரி**, இத்தளத்திற்கு விநியோகத் தளமாக பயன்படுத்தப்படுகிறது. லாஸ்மேன் ஹில்ஸ் அருகே 69 ° தெ, 76 ° கி பகுதியில் இவ்வாய்வுக் கட்டிடத்தை இந்தியா நிர்மாணித்துள்ளது. இந்த ஆய்வு நிலையம் மார்ச்சு 18, 2012 இல் இருந்து செயல்பட்டு வருகிறது, இருப்பினும், அது இன்னும் சோதனை அடிப்படையிலேயே இயங்கிக்கொண்டிருக்கிறது; இது முறையான செயல்பாட்டிற்காக காத்திருக்கிறது. 

இந்த ஆய்வு நிலையம் நிறுவப்பட்டதிலிருந்து, அண்டார்டிக் வட்டத்திற்குள் பல ஆராய்ச்சி நிலையங்களைக் கொண்டுள்ள ஒன்பது நாடுகளில் இந்தியாவும் ஒன்றாகிவிட்டது. பாரதியின் ஆராய்ச்சி கடல் சார்ந்த ஆய்வுகள் மற்றும் கண்டத்தின் உடைவுகள் பற்றிய நிகழ்வுகள் ஆகியவற்றை மையமாகக் கொண்டுள்ளது. இந்திய துணைக் கண்டத்தின் புவியியல் வரலாற்றின் தற்போதைய நிலையை மேம்படுத்தவும் இது உதவுகிறது. செய்தி ஊடகங்கள் இந்நிலையத்தின் பெயரை "பார்தி", "பாரதி" என வெவ்வேறு ஒலிப்பில் குறிப்பிடுகின்றன.  

## வசதிகள்
இங்கு அமைக்கப்பட்ட திட்டப்பணியானது, இந்தியாவின் மின்னணுவியல் கூட்டு நிறுவனக் கழகத்தால் ரூபாய் 50 கோடி (500 மில்லியன்) ஒப்பந்த மதிப்பிற்கு தேசிய தொலைதூர உணர்திறன் மையத்தால் (NRSC) நிறுவப்பட்டது. அதி-விரைவு செயற்கைக்கோளில் இருந்து வரக்கூடிய ஒளிக்கற்றைகளைச் சாியான நேரத்திற்குப் பாரதி நிலையத்திலிருந்து பெற்று ஐதராபாத் தேசிய தொலைதூர உணர்திறன் மையத்திற்கு (NRSC) அனுப்பப்படுகிறது. அங்கு தரவுகளானது செயலாக்கம் பெற்று படங்களாக்கப்படுகிறது. 2007 ஆம் ஆண்டில், இந்தியாவின் மின்னணுவியல் கூட்டு நிறுவனக் கழகத்தின் தகவல் தொடர்பானது மைத்ரி நிலையத்தோடு இணைந்துள்ளது. இது அண்டார்டிக்கா மற்றும் NCAOR இல் இரண்டாவது இந்திய ஆராய்ச்சி நிலையம் ஆகும். மற்றவர்களுடன் இணைந்து, இந்திய விஞ்ஞானிகள் பாரதி நிலையத்தில் நிலவியல் மற்றும் புவியியல் கட்டமைப்புகள் பற்றிய ஆய்வுகளை மேற்கொள்கின்றனர்.

## மேற்கோள்கள்

## வெளி இணைப்புகள்
*அன்டார்டிகாவில் 'பாரதி': இந்தியா கண்டறிந்த புதிய தாவரத்தின் பெயர்
பகுப்பு:இந்திய ஆய்வுக் கழகங்கள்
பகுப்பு:அண்டார்க்டிக்கா
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
உயிர்ப்பு முறை

**உயிர்ப்பு முறை**
நுரையீரலுக்குள் செல்லும் காற்றும், பின் அங்கிருந்து தொண்டை மூலமாக வாயின் வழியாக வெளியேறும் மூச்சுக்காற்றே பேச்சொலிகளை எழுப்பப் பயன்படுகிறது. இச்செயலை உயிர்ப்பு முறை எனலாம்.

## மேற்கோள்கள்

பகுப்பு:உயிரியல்
புறவுயிர்ப்பு

**புறவுயிர்ப்பு** நுரையீரல் சுருங்கும்போது போது அதனுள் உள்ள காற்றின் அழுத்தம் வெளிக்காற்றின் அழுத்தத்தை விட அதிகமாவதால் உட்காற்று நுரையீரலுக்கு வெளியே செல்லும் ஒரு செயலாகும். உதரவிதானம் மேல்நோக்கி வளைந்த வில் போன்ற தசைநாராலாகிய உறுப்பாகும். இதன் தசைநார்கள் சுருங்கும் போது உதரவிதானம் மேல்நோக்கி அமிழ்வதால் அதனுடன் இணைந்துள்ள கீழ் விலா எலும்புகள் உட்புறம் நோக்கி சுருங்குவதால், நுரையீரலும் சுருங்குகிறது. 

## சான்றுகள்
புனல் கா. முருகையன் (1974) பேச்சுப் பொறி. இந்தியப் பல்கலைக்கழகத் தமிழாசிரியர் மன்ற ஆறாவது கருத்தரங்கு ஆய்வுக்கோவை, பாண்டிச்சேரி, தாகூர் அரசினர் கலைக்கல்லூரித் தமிழ்த்துறைச் சார்பு வெளியீடு.  பக்க எண் 831-836.

பகுப்பு:உடலியக்கவியல்
மிச்மி மலைகள்

***மிச்மி மலைகள்*** (Mishmi Hills) இந்தியாவின் வடகிழக்கில், மத்திய அருணாச்சலப் பிரதேசத்தில் உள்ளது. இவைகள் சான்-மலேசியா தட்டின் ஒரு பகுதி ஆகும். இதன் பதிவு செய்யப்பட்ட உயரமானது 5140 அடி. இம்மலைகள் இமயமலைத்தொடரின் தெற்கு நோக்கிய விரிவாக்கமாகவும் மற்றும் இதன் வடக்கு மற்றும் கிழக்குப் பகுதிகள் சீனாவையும் தொடுகிறது. இவை மூன்று புவியியல் பிரிவுகளாக உள்ளது.

வடகிழக்கு இமயமலை மற்றும்  அரக்கான் மலைகள் இணையும் இடத்தில் இம்மலைகள் இருக்கின்றன. இமயமலை கூர்மையான வில் போன்று வளைந்து இந்தியா-பர்மா மலைத்தொடர்களை சந்திக்கின்றன.

## அறிமுகம்

புவியியல் முறையில் மிச்மி மலைகள் இரண்டு பிரிவுகளாக பிரிக்கப்பட்டுள்ளது. ஒன்று பிரம்மபுத்திரா ஆற்றின் கிளைநதிகளால் உருவான வெள்ள சமவெளிகள் மற்றொன்று அருணாச்சல இமயமலை. பனிமூடிய மலைகள், கீழ் இமயமலைத் தொடர் மற்றும் சிவாலிக் மலைத் தொடர் ஆகியாவை அருணாச்சல இமயமலையில் அடங்கும். மிகவும் சரிவான நிலவமைப்பு மற்றும் அதிக மழைப்பொழிவு ஆகியவை இம்மலைப் பகுதியில் காணப்படுகின்றன. இம்மலைப்பகுதியின் பெரும் பகுதி திபாங் பள்ளத்தாக்கில் உள்ளன.

## நிர்வாகம்

1948-ஆம் ஆண்டில் மிச்மி மலைகள் மாவட்டமாக அறிவிக்கப்பட்டது. மீண்டும் 1951-ஆம் ஆண்டில் சமவெளி பகுதிகள் அசாமின் நிர்வாக சட்ட ஆட்சிக்கு மாற்றப்பட்டது.

## தாவரங்கள் மற்றும் விலங்குகள்

மிச்மி மலைகளில் பருவ மழைக்கு முன்பு மார்ச்சு மாதத்திலிருந்து அதிக மழைப் பொழிவு இருக்கும். ஈரப்பதம் மற்றும் மழைப் பொழிவு 90% ஆக இருக்கும். சுமார் 6000 தாவர இனங்களும், 100 பாலூட்டிகளும் மற்றும் சுமார் 700 பறவை இனங்களும் இங்குள்ளன. இங்கு நிறைய பட்டாம்பூச்சிகளும் மற்றும் வேறு பூச்சிகளும் இருக்கின்றன. ஊசியிலைகள், பசும்புல் நிலம், மூங்கில்கள் மற்றும் புல்வெளிகள் இங்கு காணப்படுகின்றன. புலி, பொதுவான சிறுத்தைகள், பனி சிறுத்தைகள், காட்டுப் பூனைகள் மற்றும் சிறுத்தை பூனைகள் இங்கு காணப்படுகின்றன. அழிந்து கொண்டிருக்கும் இனமான சிகப்பு பாண்டாக்கள் இதன் வடக்கு எல்லையில் காணப்படுகின்றன.

## மேற்கோள்கள்

## வெளிப்புற இணைப்புகள்

*http://arunachalforests.gov.in/
*http://www.ecotrailsindia.com/destination.aspx?destination=Mishmi%20Hills
பகுப்பு:இந்திய மலைகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
என்.ஜி.சி 7030 (புதிய பொது பட்டியல் 7030)

பு.பொ.ப 7030 ( **என்.ஜி.சி 7030** ) ஒரு பட்டைச் சுருள் விண்மீன் பேரடை ஆகும் . இது கப்ரிகானஸ் விண்மீன் குழாமில் இருக்கிறது . புமியிலிருந்து 406 மில்லியன் ஒளி ஆண்டுகள் தொலைவில் உள்ளது . இதன் விட்டம்  133,510 ஒளி ஆண்டுகள் என மதிப்பிடப்பட்டுள்ளது. இது 8846 கி.மீ. / வி என்ற கணக்கிடப்பட்ட திசைவேகத்தை கொண்டுள்ளது. இதை செப்டம்பர் 3, 1885 இல் வானியல் நிபுணரான பிரான்சிஸ்    பிரிசவ்ட் லீவன்வர்த்   கண்டுபிடித்தார்.

## மேலும்
* NGC 487
* NGC 53
* பட்டியல் NGC பொருள்கள் (7001-7840)

## வெளி இணைப்புகள்
http://www.wikisky.org/?object=NGC+7030&img_source=GALEX

## குறிப்புகள்

பகுப்பு:புதிய பொதுப் பட்டியல் பொருட்கள்
இமயமலை கருப்புக் கரடி

**இமயமலை கருப்புக் கரடி** (*Himalayan black bear*) என்பது திபெத், நேபாளம், சீனா பாக்கித்தான் மற்றும் இந்திய இமயமலைப் பகுதிகளில் காணப்படும் ஆசிய கருப்புக் கரடியின் துணையினம் ஆகும்.

நீளமான, அடர்த்தியான மென் முடிகளும் மற்றும் சிறிய வெள்ளை நெஞ்சு குறியும்  இவற்றை ஆசிய கருப்புக் கரடிகளிடமிருந்து வேறுபடுத்துகின்றன. நேபாளம், சீனா, உருசியா மற்றும் திபெத்தின் 10,000 முதல் 12,000 அடி உயரமுள்ள வெப்பமான இடங்களில் கோடைக்காலங்களில் இமயமலை கருப்புக் கரடிகளை காணமுடியும். குளிர் காலத்திற்காக இக்கரடிகள் 5,000 அடி வரை வெப்பமண்டலக் காடுகளை நோக்கி கீழிறங்கி வந்துவிடுகின்றன. சராசரியாக இமயமலை கருப்புக் கரடிகளின் உடலானது மூக்கிலிருந்து வால் வரை 140 முதல் 170 சென்டிமீட்டர் நீளம் கொண்டுள்ளது. மேலும், இவற்றின் உடல் 91 கிலோ முதல் 120 கிலோ வரை எடை கொண்டதாக உள்ளது. குளிர்காலத்தை தூங்கிக் கழிக்கும்போது இவ்வகைக் கரடிகள் கொழுப்பு மிகுந்து சுமார் 180 கிலோ எடை வரைக்கும் கூட இருப்பதுண்டு .

## உணவு
இமயமலை கருப்புக் கரடிகள் பொதுவாக அனைத்துண்ணிகளாகும். இவை எல்லா உயிரினங்கள் மற்றும் கிடைக்கும் உணவுகள் எதையும் உண்கின்றன. ஓக் கொட்டைகள், கொட்டை வகைகள், தேன், பழங்கள், வேர்கள் போன்ற தாவர உணவுகளும், கரையான்கள், வண்டுகள் போன்றவையும் இவை கிடைக்காத காலங்களில் ஆடுகள், மாடுகள் போன்ற கால்நடைகளும் இக்கரடிகளின் உணவுப் பட்டியலில் இடம்பெறுகின்றன .

## இனப்பெருக்கம்
சுமார் மூன்று ஆண்டுகளில் இவ்வகைக் கரடிகள் பாலியல் முதிர்ச்சி அடைகின்றன. அக்டோபர் மாத்ததில் தனது இணையுடன் கூடுகின்றன.  குளிர்காலத்தை தூங்கிக் கழிக்கும் நிலையிலிருக்கும் தாய் பிப்ரவரி மாதம் இரண்டு குட்டிகளை ஈணுகிறது. புதியதாகப் பிறந்த பிள்ளைக் கரடிகள் பொதுவாக இரண்டாவது வருடம் வரை தங்கள் தாயுடன் தங்கியுள்ளன .

## தற்போதைய நிலை
மனித இனத்தின் ஆக்ரமிப்பும், வனப்பகுதியில் ஏற்படும் தீயும், பெருகிவரும் மரத் தொழில்களும் இமயமலைக் கருப்புக் கரடிகளின் வாழ்விடத்தை குறைத்து இனப்பெருக்கத்தையும் மிகவும் பாதிக்கின்றன என்று பட்டியலிடப்பட்டுள்ளது. புதிதாக பிறந்த கரடிகளின் இறப்பு விகிதமும் அதிகமாக உள்ளது. 1977 ஆம் ஆண்டு முதல் இமயமலை கருப்பு கரடிகளை வேட்டையாடுதல் தடை செய்யப்பட்டிருந்தாலும் கூட, இவை வேட்டையாடப்படுதல் ஒரு பெரிய பிரச்சினையாகவே உள்ளது.

## மேற்கோள்கள்

## புற இணைப்புகள்
* Himalayan black bear versus Bengal tiger at Jigme Dorji National Park, Bhutan

பகுப்பு:கரடிகள்
பகுப்பு:இந்தியப் பாலூட்டிகள்
தாமிரம்(II) ஐதராக்சைடு

**காப்பர்(II) ஐதாராக்சைடு** என்பது ஐதராக்சைடு மற்றும் தாமிரம்  சேர்ந்தது இதன் மூலக்கூறு வாய்பாடு Cu(OH)2உள்ளது. இது ஒரு வெளிர் நீலநிறத் திண்மம். தாமிர(II) கார்பனேட்டு மற்றும் ஐதராக்சைடு சேரந்த கலவை வலிமையான தாமிர ஐதராக்சைடாக விற்கப்படுகிறது.தாமிர ஐதராக்சைடு ஒரு வலிமை குறைந்த காரம்.

## அமைப்பு
Cu(OH)2 ன் அமைப்பு X- கதிர் படிகத்தினால் தீர்மானிக்கப்பட்டுள்ளது. தாமிரம் மையத்தில சதுர சாய்தளக்கோபுர அமைப்பில் உள்ளது. தளத்தில் இருந்து நான்கு Cu-O களும்  1.96 Å, தூரத்திலும் மற்றும் அச்சில் இருந்து 2.36 Å தூரத்திலும் உள்ளன. தளத்தில் ஐதராக்சைடு ஈந்தணைவி இரட்டை அல்லது முப்பிணைப்பில் இணைக்கப்படுகிறது.

## வினைகள்

சுமார் 100&nbsp;°C இது நிலையானது.

தாமிர(II) ஹைட்ராக்சைடு அம்மோனியா கரைசலுடன் வினைபுரிந்து அடர்நீல நிற டெட்ராஅம்மைன்தாமிர அயனிகளைத் [Cu(NH3)4]2+ தருகிறது. டைஆக்சிசன் முன்னிலையில் அம்மோனியா கரைசலுடன் வினைவேகமாற்ற ஆக்சிசனேற்றம் அடைந்து தாமிர அம்மைன் நைட்ரைடுகளைத்Cu(2)2( NH3)n  தருகிறது.

தாமிரம்(II) ஐதராக்சைடு சிறிதளவு ஈரியல்பு தன்மை உடையது. செறிவுமிக்க காரங்களில் சிறிதளவு கரைந்து [Cu(OH)4]2− தருகின்றன.

## மேற்கோள்கள்

## வெளி இணைப்புகள்
* பொருள் பாதுகாப்பு தரவு தாள் 

பகுப்பு:வேதி வினையூக்கிகள்
பகுப்பு:தாமிரம்(II) சேர்மங்கள்
பகுப்பு:ஐதராக்சைடுகள்
பகுப்பு:ஆக்சிசனேற்றிகள்
மாருதி 800

**மாருதி 800** (Maruti 800) என்பது மாருதி சுசூக்கி நிறுவனத்தால் இந்தியாவில் தயாரிக்கப்பட்ட சிறியரக காராகும். துவக்கத்தில் இதன் விலை 53000 ஆகும். இந்த மாதிரி வண்டிகள்  1983 முதல் 2014 சனவரி 18 வரை தயாரிக்கப்பட்டன.   முதல் தலைமுறை (SS80) 1979 சுசூகி ஃப்ரான்ட்டியை அடிப்படையாகக் கொண்டது மற்றும் 800 cc F8B எஞ்சினைக் கொண்டு இருந்தது. இது  இந்தியாவில் மிகவும் செல்வாக்கு செலுத்திய வாகனமாக பரவலாக இருந்தது. தயாரிக்கப்பட்ட 2.87 மில்லியன் 800 மகிழுந்துகளில், 2.66 மில்லியன் மகிழுந்துகள் இந்தியாவில் விற்பனை செய்யப்பட்டன.

30 ஆண்டுகளுக்கு மேலாக மாருதி 800 இந்தியாவில் ஆரம்பகாலத்தில் மிக அதிகமாக உற்பத்தி செய்யப்பட்ட மகிழுந்தான இந்துஸ்தான் அம்பாசிடருக்கு அடுத்த படியாக தயாரிக்கபட்ட மகிழுந்தாகும். இவை இந்தியாவில் தாராளமயமாக்கலுக்கு முன்பாகவே ஜப்பானின் சுசூக்கி நிறுவனத்துடன் இந்திய ஒன்றிய அரசு கூட்டு சேர்ந்து உருவாக்கிய மாருதி நிறுவனத்தால் இந்த மகிழுந்து உருவாக்கப்பட்டது. ஏறக்குறைய 30 ஆண்டுகளில் பல்வேறு மாற்றங்களுடன் இந்திய மக்களின் நம்பிக்கையைப் பெற்று, நடுத்தர மக்களும் மகிழுந்தை வாங்க முடியும் என்ற நிலையை ஏற்படுத்தியது இது.வின் இந்துஸ்தான் மோட்டார்ஸ் நிறுவனத்தால் 1984 முதல் 2002 வரை தயாரிக்கப்பட்ட ஒரு மகிழுந்து ஆகும்.

## மேற்கோள்கள்

பகுப்பு:தானுந்துகள்
இந்துஸ்தான் கான்டெசா

**ஹிந்துஸ்தான் கான்டெசா (Hindustan Contessa)** என்பது இந்தியாவின் இந்துஸ்தான் மோட்டார்ஸ் நிறுவனத்தால் 1984 முதல் 2002 வரை தயாரிக்கப்பட்ட ஒரு மகிழுந்து ஆகும். இது 1976 முதல் 1978 வரை வாக்ஸால் விஎக்ஸ் மாடல் அடிப்படையில் தயாரிக்கப்பட்டது. இதன் வளர்ச்சியாக வாக்ஸால் விக்டர் எஃஇ  மாடல் தயாரிக்கப்பட்டது. 1983 இல் இது அறிமுகப்படுத்தப்பட்டபோது சந்தையில் இருந்த இந்தியாவில் தயாரிக்கப்பட்ட  ஒரு சில சொகுசு மாடல் மகிழுந்துகளில் இது ஒன்றாகும். அதன் சில உள்ளூர் போட்டி மகிழுந்துகளில் குறுகியகாலமே இருந்த *ஸ்டாண்டர்டு 2000* , இது ரோவர் எஸ்டி1 மற்றும் பிரீமியர் 118 என்இ மகிழுந்து ஃபியட் 124 ஐ அடிப்படையாகக் கொண்டது. இது அரசு அதிகாரிகள் மத்தியில் மிகவும் பிரபலமான மகிழுந்தாக இருந்தது.
## மேற்கோள்கள்

பகுப்பு:தானுந்துகள்
பொய் தோற்ற சூரிய உதயம்

thumb|ஒரு பொய் தோற்ற சூரிய உதயம், 2008 அக்டோபரில் இத்தாலியிலுள்ள பொலோக்னா பகுதியில் எடுக்கப்பட்ட புகைப்படம்.
**பொய் தோற்ற சூரிய உதயம்** (*False sunrise*) என்பது வளிமண்டலத்தில் உண்டாகும் பல்வேறு ஒளியியல் நிகழ்வுகளில் ஒன்றாகும். இது சூரியன் அடிவானத்திற்கு மிகவும் கீழே இருக்கும் போதே நடைபெறுகிறது. பல்வேறு வளி மண்டல நிலைகளால் இந் நிகழ்வு ஏற்படுகிறது. 
சூரிய ஒளி, வளி மண்டல நிலைகளால் விலகலடைந்து பார்வையாளரை வந்தடைகிறது.  சூரியனிலிருந்து நேரடியாக வருவது போல் பொய்யான தோற்றத்தை ஏற்படுத்துகிறது.  ஒளி பரவும் விதமும் உண்மையிலே சூரியனிலிருந்து வருவது போல் ஏமாற்றும் விதமாக உள்ளது.

### பொய் தோற்ற சூரிய உதயத்தை ஏற்படுத்தும் பல்வேறு வளி மண்டல நிலைகள்
* மேகங்கள், சூரிய ஒளியை எதிரொளிப்பதன் மூலம் உருவாகலாம். 
* இது ஒரு வகையான பரி வேடம் ஆகும்.  மேல் தொடு வளைவு மற்றும்  சூரிய தூண் போல் வளி மண்டலத்திலுள்ள பனித் துகள்களால், ஒளி எதிரொளிப்பு அல்லது ஒளி விலகல் மூலம் இவற்றை உருவாக்குகின்றன. வளிமண்டல வெப்பநிலைக்கும், பரி வேட நிகழ்விற்கும் தொடர்பில்லை என்பதால், இது ஆண்டு முழுதும் அனைத்து பருவநிலைகளிலும் நடைபெறும் ஒரு நிகழ்வாகும்.
*இது ஒரு கானல் நீர் காட்சியாகும். குறிப்பாக இது நோமியா செம்லியா விளைவு ஆகும். இது துருவங்களில் மட்டுமே நடைபெறும் நிகழ்வாகும். துருவ இரவுக்கு இரண்டு வாரங்களுக்கு முன்பே அடி வானத்திற்கு மேலே  சூரியன், நோமியா செம்லியாவால் கண்டறியப்பட்டது.  ஆரம்ப காலங்களில் ஐயுறவுக் கோட்பாடாக கொள்ளப்பட்டாலும், நவீன காலத்தில் இது உண்மையென ஏற்றுக்கொள்ளப்பட்டது.

## மேலும் பார்க்க
* பரிவேடம்
* கானல் நீர்

## மேற்கோள்கள்

பகுப்பு:ஒளியியல் தோற்றப்பாடுகள்
பகுப்பு:ஒளியியல் தொடர்பான குறுங்கட்டுரைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சீலா கவுல்

**சீலா கவுல்** (Sheila Kaul 7, பிப்பிரவரி 1915–13 சூன் 2015) இந்தியப் பெண் அரசியல்வாதி,  இந்தியத் தேசிய காங்கிரசுத் தலைவர், நடுவணரசு அமைச்சர் மற்றும் மாநில ஆளுநர் ஆவார். இவர் சவகர்லால் நேருவின் மைத்துனியும் இந்திரா காந்தியின் தாய் வழி அத்தையும் ஆவார். இவர் ஒரு கல்வியாளராகவும் சமூகச் செயற்பாட்டாளாராகவும் சீர்திருத்தவாதியாகவும் விளங்கியவர்.

## வாழ்க்கைக் குறிப்புகள்

## வகித்த பதவிகள்

## மேற்கோள்

பகுப்பு:இந்தியப் பெண் அரசியல்வாதிகள்
பகுப்பு:1915 பிறப்புகள்
பகுப்பு:2015 இறப்புகள்
பகுப்பு:நேரு-காந்தி குடும்பம்
பகுப்பு:இந்திய சமுதாய மறுமலர்ச்சியாளர்கள்
பகுப்பு:10வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:நூறு வயது இந்தியப் பெண்கள்
கேவல் சிங்

**கேவல் சிங்** (Kewal Singh 1915-1991) இந்திய நாட்டுத் தூதுவராக இருந்தவர். அயலகச் செயலாளராகவும் பதவி வகித்தார். சோவியத் யூனியன், பாகிஸ்தான் மற்றும் ஐக்கிய அமெரிக்கா ஆகிய நாடுகளில் இந்தியத் தூதராகப் பணியாற்றினார்.1955 ஆம் ஆண்டில் இவருக்குப் பத்மசிறீ விருது வழங்கப்பட்டது.

## வாழ்க்கைக் குறிப்புகள்

கேவல் சிங் 1915 ஆம் ஆண்டில் மேற்கு பஞ்சாபில் லியால்புர் மாவட்டத்தில் ஒரு சிற்றூரில் பிறந்தார். இலாகூரில் பார்மன்  கிறித்தவக் கல்லூரியிலும் பின்னர் இலாகூரில்  சட்டக் கல்லூரியிலும் பின்னர் ஆக்சுபோர்டிலும்  பயின்றார்.
1939 இந்திய சிவில் சர்வீசில் பணியில் சேர்ந்தார். இந்தியா  விடுதலை பெறும் காலம் வரை பஞ்சாபில் பணி புரிந்து வந்தார். அதன் பின் இந்திய அயலகச்  சேவைப் பணியில் சேர்ந்தார்.

## பணிகள்

பிரெஞ்சு வசம் இருந்த புதுச்சேரி விடுதலை பெற்றதும் புதுவை மாநில முதல் இந்திய அதிகாரியாகப் பொறுப்பேற்றார். பிரெஞ்சு நாட்டின் இந்திய ஐ கமிசனராக 1954 முதல் 1957 வரை பதவி வகித்தார். அதுமட்டுமல்லாமல் இசுடாக்கோம், இலண்டன் மற்றும் செருமனி ஆகிய நாடுகளின் துதரக அதிகாரியாகவும் இருந்தார். 1962 இல் போர்ச்சுகல் நாட்டுக்குத் இந்தியாவின் தூதுவராக இருந்தார் 1965 இல் பாகிஸ்தானில் இந்தியாவின் தூதுவராக இருந்தார்.

1966 முதல் 1968 வரை சோவியத் யூனியனுக்கும்  1976 முதல் 1977 வரை ஐக்கிய அமெரிக்காவுக்கும் தூதராக இருந்தார். தி.என் கவுலு க்கு அடுத்ததாக வெளியுறவுச் செயலராக 1972 முதல் 1976 வரை இருந்தார். 
இவர் இந்தப் பதவியில் இருந்த காலத்தில் சிக்கிம் இந்தியாவுடன் இணைக்கப்பட்டது;  இலங்கையுடன் கடல் 
எல்லை வகுக்கப்பட்டது; பாக்கிஸ்தானுடன் நல்லுறவு முயற்சிகள் மேற்கொள்ளப்பட்டன.

## பணி ஓய்வுக்குப் பின்னர்

அமெரிக்கத்  தூதராக இருந்து பணியிலிருந்து ஒய்வு பெற்ற பின்னர் யுசிஎல்ஏ மற்றும் கென்டக்கி பல்கலைக்கழகத்தில் மாணவர்களுக்குக் கற்பிக்கும் பேராசிரியராக இருந்தார். பிரிவினையும் பின் நிகழ்வுகளும் என்ற பெயரில் தம் நினைவுகளைத் தொகுத்து ஒரு நூல் எழுதினார்.
 

## மேற்கோள்

பகுப்பு:இந்தியத் தூதுவர்கள்
பகுப்பு:பஞ்சாபி மக்கள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:1915 பிறப்புகள்
பகுப்பு:1991 இறப்புகள்
லான்ட்ராய்டு

**லான்ட்ராய்டு** (Laundroid) 

என்பது வீட்டு உபயோகப் பொருளான துணிதுவைக்கும் ரோபோ ஆகும். இது தானகவே துணியைத் துவைத்து,உலர்த்தி, மடித்து தரும் ரோபோ ஆகும். இது முதன்முதலில் டோக்கியோவில் சீடெக் நுகர்வோர் மின்னணு கண்காட்சியில் அறிமுகப்படுத்தி, செயல்படுத்தி காண்பிக்கப்பட்டது. தைவா, பேனசோனிக், செவன் ட்ரீமர்ஸ் ஆகிய நிறுவனங்களால் தொடர்ந்து விரிவாக்கம் செய்யப்பட்டு வருகிறது. இது ஒவ்வொரு துணியினையும் துவைத்து, உலர்த்தி, மடிக்க மூன்று முதல் பத்து நிமிடங்கள் எடுத்துக்கொள்கிறது. இது ஜப்பான், அமெரிக்க ஐக்கிய நாடுகளில் விற்பனைக்கு வர உள்ளது. இதன் விற்பனை 2017 மார்ச் முதல் முன்பதிவு செய்யப்படுகிறது. ஆரம்பத்தில் உருவாக்கப்பட்ட ரோபோவானது துணிகளை மடிப்பதற்கு மட்டும் பயன்படும் வகையில் இருந்தது. முழுமையாக்கப்பட்ட ரோபோவானது துணிகளைத் துவைத்து, உலர்த்தி விரும்பும் வகையில் மடித்து தரும் வகையில் 2019 -ல் வெளியாக உள்ளது.
 

## மேற்கோள்கள்

பகுப்பு: துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:வீட்டு இலத்திரனியல் பொருட்கள்
ராலே குறுக்கீட்டுமானி

alt=Rayleigh Interferometer|thumb|512x512px|இணை கற்றையாக்கப்பட்ட ஒரியல்பு ஒளி, இரு வேறு ஒளி விலகல் எண் கொண்ட வாயுக்கள் 
வழியாக சென்று பிம்பங்களை உருவாக்குகிறது
**ராலே குறுக்கீட்டுமானி** (*Rayleigh interferometer*,  **ரேலி குறுக்கீட்டுமானி**) ஒரு ஒளி மூலத்திலிருந்து வெளிவரும் இரு அலை கற்றைகளைக் கொண்டு செயல்படுகிறது. இரண்டு அலை கற்றைகளும் வெவ்வேறு ஒளிப் பாதையில் செல்கின்றன. பின்னர் இவ்விரு ஒளிப்பாதைகளும் மீண்டும் ஒன்றிணைக்கப்பட்டுக் குறுக்கீட்டு விளைவுக்கு உள்ளாக்கப்படுகிறது.

ஒளி மூலத்திலிருந்து வரும் ஒளியானது, இரட்டை  சிறுபிளவுகள் மூலம் பிரிக்கப்பட்டு, முதலாவது குவி வில்லை மூலம்  இரு இணை கற்றைகளாக மாற்றப்படுகிறது. இரு கற்றைகளும் மாறுபட்ட ஒளிப் பாதையில் பயணித்து, சரிகட்டும் தகட்டை (Compensating plate) அடைகின்றன.
 
இரண்டாவது குவி வில்லை, அவற்றைக் குவித்து குறுக்கீட்டு வரிகளை உருவாக்குகிறது. அலை நீளங்களைப் பொறுத்து ஒளிப் பாதையில் ஏற்படும் மாற்றங்களைப் பதிவு செய்ய இச் சோதனை உதவுகிறது.

## நன்மைகள் மற்றும் தீமைகள்
இந்த அமைப்பின் எளிய உருவாக்கமே ஒரு நன்மையாகும்.
இதன் தீமைகள் சில:
*நல்ல குறுக்கீட்டு வரிகளை உருவாக்கும் ஒரு புள்ளி அல்லது கோட்டு ஒளி மூலம் தேவைப்படுகிறது.
*பெரிய உருப்பெருக்கம் செய்த பிறகே குறுக்கீட்டு வரிகளைக் காண முடிகிறது.

## மேற்கோள்கள்

பகுப்பு:குறுக்கீட்டுமானிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
1994 மே 10 சூரிய கிரகணம்

முழு வட்ட வடிவ சூரிய கிரகணம் மே மாதம் 10 ஆம் நாள் 1994 ஆம் ஆண்டு ஏற்பட்டது.இக்கிரகணம் பரந்த நில பரப்பான வட அமெரிக்காவில் காண முடிந்தது,அது மட்டுமல்லாது போச கலிபோர்னிய முதல் ஐக்கிய அமெரிக்கவின் மத்திய மேற்கு பகுதி வரையும் அதிலிருந்து கனடாவின்  ஒன்றாரியோ மற்றும்  நோவா ஸ்கோசியா வரை தென்பட்டது.

வட அமெரிக்காவின் அடுத்த முழுமையான சூரிய கிரகணம் 21 ஆகஸ்டு 2017 அன்று தென்பட்டது. 
## Images
படிமம்:SE1994May10A.gif

## மேற்கோள்கள்


பகுப்பு:சூரிய கிரகணங்கள்
பகுப்பு:1994 நிகழ்வுகள்
உணவுத் தொழில் நுட்பம்

**உணவுத் தொழில்நுட்பம்** என்பது உணவுப்பொருட்களை நீண்ட நாட்கள் கெடாமல் பாதுகாப்பாக வைத்துக்கொள்ள பயன்படுத்தும் தொழில் நுட்பத்தை குறிக்கிறது. கீழ்கண்ட முறைகளை பின்பற்றி உணவுப்பொருட்கள் பதப்படுத்தப்படுகிறது.

## உலர்த்தி நீர் அகற்றுதல்
நுண்ணுயிரிகள் நீர் இல்லாமல் வளராது.அதனால் உணவிலிருந்து நீரை வெளியேற்றி உணவுப்பொருள்கள் கெடாமல் பாதுகாக்கப்படுகிறது. பச்சைக் காய்கறிகள், பழங்கள், இறைச்சி மற்றும் மீன்கள் போன்றவை சூரிய ஒளியில் உலர்த்தி,நீரை அகற்றி கெடாமல் பாதுகாக்கப்படுகின்றன.

## டப்பாக்களிலிடுதல், புட்டியிலிடுதல்
உணவுப்பொருட்கள் சமைக்கப்படுவதால் நுண்ணுயிரிகள் அழிக்கப்படுகின்றன.ஆனால் அதிக நேரம் பாதுகாக்க முடிவதில்லை. உணவுப் பொருள்களில் உள்ள நொதிகள் பெரும வெப்பநிலையில் (210-250 டிகிரி ஃபாரன்ஹீட்) செயலிழக்கச் செய்யப்படுகின்றன.நொதிகள் செயலிழக்க செய்யப்பட்ட உணவுப்பொருட்கள் டப்பாக்கள் அல்லது புட்டிகளில் கற்றுப்புகா வண்ணம் அடைத்து பல மாதங்களுக்கு உணவுப் பொருட்கள் கெடாமல் பாதுகாக்கப்படுகிறது.

## குளிரூட்டுதல்
உணவு பாக்டீரியா போன்ற நுண்ணுயிரிகள் வளர சாதகமில்லாத சீரான குறைந்த வெப்பநிலையில் பாதுகாக்கப்படுகிறது.இதனால் உணவில் உள்ள சத்துப்பொருட்கள் அழிக்கப்படாமல் இயல்பான நிலையிலையே பாதுகாக்கப்படுகின்றன.
## உணவுப்பதப்படுத்திகளைச் சேர்த்தல்
உப்பு,தேன்,சர்க்கரை,எண்ணெய் போன்றவை சிறந்த உணவுப்பதப்படுத்திகள் ஆகும்.உப்பு மற்றும் எண்ணெய் இறைச்சி, மீன், காய்கறிகளைப் பதப்படுத்தவும், ஊறுகாய் தயாரிக்கவும் பயன்படுத்தப்படுகிறது.சர்க்கரை மற்றும் தேன் ஜாம்,ஜெல்லி தயாரிக்கும்போது பதப்படுத்தியாக பயன்படுகிறது.
## பாஸ்டியர் முறை
பாலில் உள்ள நோய் உண்டாக்கும் குச்சுயிரிகளை அழித்துப் பாலில் உள்ள சத்துக்கள் குறையாமல் பாதுகாக்க பாலை 60 டிகிரி வெப்பநிலையில் காய்ச்சி அதே வெப்பநிலையில் அரைமணி நேரம் வைத்த பின்பு வேகமாக குளிரச்செய்யப்படுகிறது. லூயிபாஸ்டியர் பாலைப் பாதுகாக்க இம்முறையை கண்டுபிடித்தார்.

## மேற்கோள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தாமிரம்(I) குளோரைடு

thumb|காப்பர்(I) குளோரைடின் IR உறிஞ்சனிறமாலை.
**காப்பர்(I) குளோரைடு அல்லது தாமிரம்(I) குளோரைடு** என்பது CuCl என்ற வாய்பாடு உடைய ஒரு கனிமச் சேர்மம். பொதுவாக இது குப்ரசு குளோரைடு, என்று அழைக்கப்படுகிறது. இது குறைந்த குளோரைடு உடைய தாமிரம் ஆகும். நீரில் பகுதியளவு கரையக்கூடிய வெண்ணிறத் திண்மம். ஆனால் செறிவுமிக்க ஐதரோகுளோரிக் அமிலத்தில் எளிதாக கரைகிறது. தூய்மையற்ற மாதிரிகள் பச்சை நிறத்தினைப் பெற்றுள்ளன. இதற்கு காரணம் இதில் உள்ள தாமிரம்(II) குளோரைடு ஆகும்.

## வரலாறு
பதினேழாம் நூற்றாண்டின் மத்தியில் ராபர்ட் பாயில் என்பவரால் பாதரசம்(II) குளோரைடு ("வெனேடியன் பதங்கமாதல்") மற்றும் தாமிர உலோகத்தில் இருந்து முதன் முதலில் தயார் செய்யப்பட்டது.

**: HgCl<sub>2</sub> + 2 Cu → 2 CuCl + Hg**

## தொகுப்பு
450-900 °C ல் செப்பு உலோகம் மற்றும் குளோரின் நேரடியாக இணைந்து தொழிற்சாலைகளில் தாமிரம்(I) குளோரைடு உற்பத்தி செய்யப்படுகிறது.

**Cu + 0.5 Cl<sub>2</sub> → CuCl**

தாமிரம்(II) குளோரைடு குறைப்பதன் மூலம் தாமிரம்(I) குளோரைடு தயாரிக்கப்படுகிறது., எ. கா.,  சல்பர் டை ஆக்சைடு உடன்:

**2CuCl2 + SO2 + 2 H2O → 2 CuCl + H2SO4 + 2 HCl  **

பல குறைக்கும் முகவர்கள் பயன்படுத்தப்படுகிறது.

## மேற்கோள்கள்

## வெளி இணைப்புகள்
* தேசிய மாசுபடுத்தி சரக்கு – செம்பு மற்றும் கலவைகள், தாள்
*   செப்பு ளோரைடு பயன்படுத்தி CO சுத்திகரிக்கும் COPure<sup>எஸ்</sup> செயல்முறை

பகுப்பு:குளோரைடுகள்
பகுப்பு:ஒருங்கிணைவுச் சேர்மங்கள்
பகுப்பு:செப்பு சேர்மங்கள்
பகுப்பு:உலோக ஆலைடுகள்
ஆல்காட் நினைவு மேல்நிலைப் பள்ளி

**ஆல்காட் நினைவு மேல்நிலைப் பள்ளி** (Olcott Memorial High School) என்பது தமிழ்நாட்டின், தலைநகரான சென்னையின் ஒரு பகுதியான பெசன்ட் நகரில் உள்ள ஒரு தமிழ்வழி மேல்நிலைப் பள்ளி ஆகும். இப்பள்ளி பிரம்மஞான சபையின் நிர்வாகத்தின் கீழ் இயங்கும் இலவசத் தனியார் பள்ளி ஆகும்.
## வரலாறு
1894 இல் இப்பள்ளியைத் துவக்கியவர் பிரம்மஞான சபையின் நிறுவனர்களில் ஒருவரான ஹென்றி ஸ்டீல் ஆல்காட் ஆவார். இப்பள்ளி ஆல்காட்டின் மறைவுக்குப்பறகு *ஆல்காட் பஞ்சமர் இலவசப் பள்ளி* என்கிற பெயரில் அழைக்கப்பட்டது. இப்பள்ளி தாழ்த்தப்பட்ட மாணவர்களுக்கு கல்வியறிவு புகட்ட துவக்கப்பட்ட ஒரு பள்ளியாகும். சென்னை நகரில் இம்மக்களுக்காக துவக்கப்பட்ட முதல் பள்ளி இதுவே.  பள்ளியைத் துவக்கியபிறகு தாழ்த்தப்பட்ட மாணவர்களுக்கு கல்வி புகட்டும் பணியில் ஈடுபடும் ஆசிரியர் பணிக்கு யாரும் முன்வராத நிலையில்,  வேறுவழியின்றி கிறிஸ்தவ வேதாந்திகள் ஆசிரியர்களாக நியமிக்கப்பட்டனர். 1907 இல் ஆல்காட் இறந்தபோது, அப்பள்ளியின் முன்னாள் மாணவர் ஐயா கண்ணு அந்தப் பள்ளியின் ஆசிரியர் பணிக்கு நியமிக்கப்படும் அளவுக்குப் பள்ளி நிலைபெற்றுவிட்டது. துவக்கத்தில் சென்னையில் ஐந்து இடங்களில் தொடங்கப்பட்ட பஞ்சமர் பள்ளி ஆல்காட் இறப்புக்குப் பிறகு அடையாறில் ஒரே பள்ளியாக நிறுவப்பட்டது. ஆல்காட் நினைவுப் பள்ளி எனப் பெயர் மாற்றம் செய்யப்பட்டு அன்னி பெசண்ட் அம்மையாரின் தலைமையில் செயல்படத் தொடங்கியது. 2017 ஆண்டுவாக்கில் இப்பள்ளியில்  374 மாணவ-மாணவிகள் படித்துவருகிறார்கள்.
## பள்ளியின் சிறப்பு
இப்பள்ளி தனியார் பள்ளியாக இருப்பினும், இன்று சமச்சீர் கல்வி பாடத்திட்டத்தைத்தான் பின்பற்றுகிறது. ஒரு நூற்றாண்டுக்கும் முன்னால் இப்பள்ளி அமெரிக்கரால் பள்ளி நிறுவப்பட்டபோதும் அன்றைய ஐரோப்பிய அல்லது அமெரிக்கக் கல்வித் திட்டத்தை அது நகல் எடுக்கவில்லை. ‘How We Teach The Pariah’ என்றே ஒரு நூல் எழுதப்பட்டு, ஒடுக்கப்பட்ட சமூகத்தைச் சேர்ந்த பிள்ளைகளை வளர்த்தெடுக்கத் தனித்துவமான பாடத்திட்டம் அப்போதே வரையறுக்கப்பட்டது. 1906 இல் அப்பள்ளியின் கண்காணிப்பாளர் பொறுப்பை வகித்த கோர்ட்ரைட் என்ற பெண் இப்புத்தகத்தை எழுதினார். தாய்மொழி வழிக் கல்வியே சிறந்தது என்பதாலும் இதைத் தமிழ்வழிக் கல்வி கற்பிக்கும் பள்ளியாக நடத்த வேண்டும் என ஆல்காட் தன்னுடைய உயிலில் எழுதிய காரணத்தால் இப்பள்ளி தமிழ்வழிப் பள்ளியாகவே நடத்தப்பட்டு வருகிறது. இப்பள்ளியில் பல வறிய கிராமப்புற குழந்தைகளுக்கு இலவச கல்வி, சீருடைகள், புத்தகங்கள் இருவேளை தினசரி சாப்பாடு வழங்குகிறது. 1935 முதல் 1998 வரை, அரசு உதவிபெறும் பள்ளியாக இருந்துவந்தது. 1999 ஆம் ஆண்டில் இருந்து பிரம்மஞானசபை மீண்டும் பள்ளியின் பொறுப்பை எடுத்துக்கொண்டது. 
## மேற்கோள்கள்

## வெளி இணைப்புகள்
*ashanet - Olcott Memorial High School - Bridge Project
*Olcott Memorial School 

பகுப்பு:சென்னை மாநகராட்சிப் பள்ளிகள்
சியோத் குகைகள்

**சியோத் குகைகள்** (Siyot caves), இதனை **கதேஷ்வரர் பௌத்த குகைகள்** என்றும் அழைப்பர். இவைகள் ஐந்து பௌத்த குடைவரைக் குகைளின் தொகுதியாகும். இக்குகைகள் குசராத்து மாநிலத்தின் கட்ச் மாவட்டத்தின், லக்பத் தாலுக்காவின் சியோத் கிராமத்தில் உள்ளது.

இதன் முதன்மைக் குகையில் கிபி முதல் அல்லது இரண்டாம் நூற்றாண்டின் சிவன் சன்னதி அமைந்துள்ளது.

பின்னர் இக்குடைவரை குகைகளை பௌத்த பிக்குகள் பயன்படுத்தினர். இக்குகையில் பிராமி எழுத்துகளால் எழுதப்பட்ட கல்வெட்டுக்கள் உள்ளது. பிற நான்கு குகைகள் ஒற்றை அறைகளுடன் உள்ளது.

கிபி ஏழாம் நூற்றாண்டில், சிந்து ஆற்றின் கழிமுகத்தில் இருந்த எண்பது குகைகளின் ஒரு தொகுப்பாக சியோத் குகைகள் இருந்ததாக சீன பௌத்த அறிஞர்  யுவான் சுவாங் கருதுகிறார்..

சியோத் கிராமத்தில் 1988-1989ல் நடைபெற்ற தொல்லியல் அகழாய்வில், கௌதம புத்தர் உருவம் பொறித்த களிமண் சிலைகளும், பிராமி மற்றும் தேவநாகரி எழுத்துகள் கொண்ட கல்வெட்டுக் குறிப்புகளும் கிடைத்துள்ளது. மேலும் செப்பு மோதிரங்கள், சுடுமண்ணால் செய்யப்பட்ட நந்தி உருவங்கள், மணிகள், சங்கிலிகள், நாணயங்கள், மட்பாண்டங்கள் கிடைத்துள்ளது.
 
அகழ்வாய்வின் படி, இப்பகுதியை சைவர்களிடமிருந்து பௌத்தர்கள் கைப்பற்றிய பின்னர், மீண்டும் 12 அல்லது 13ம் நூற்றாண்டில் மீண்டும் சைவர்களால் இக்குகைகள் பயன்படுத்தப்பட்டுள்ளது.

மிகவும் தொன்மையான படிகளுடன் கூடிய கிணறு இக்குகைகளின் அருகே உள்ளது.

## மேற்கோள்கள்

பகுப்பு:குசராத்து
பகுப்பு:கட்சு மாவட்டம்
பகுப்பு:இந்தியக் கட்டிடக்கலை
பகுப்பு:இந்தியாவில் உள்ள குகைகள்
பகுப்பு:குடைவரைகள்
பகுப்பு:குஜராத்தின் தொல்லியற்களங்கள்
சிலிகா இழை

**சிலிகா இழைகள்** (Silica fibers) சோடியம் சிலிகேட்டால் (நீர் கண்ணாடி) உருவாக்கப்படுகின்றன. இவை வெப்பத்தைத் தாங்க வல்ல பொருட்களாகவும், (கல்நாருக்கான பதிலியாகப் பயன்படுத்தப்படுதல் உள்ளிட்ட) மற்றும் சிப்பங்களிடுவதற்கும் ஈடுசெய்யும் கருவிகளிலும் பயன்படுகிறது. இவை  ஆல்கலி உலோகங்களல்லாத சேர்மங்களிலிருந்து போதுமான அளவு தனித்திருக்கும் வகையில் தயாரிக்கப்படலாம்.

இதன் தொடர்ச்சியாக சிலிக்கா இழைகள் உற்பத்திக்கு சோடியம் சிலிகேட்டு இழைகள் பயன்படுத்தப்படலாம். இது உருகிய நிலையில் உள்ள SiO2 கொண்ட கலவையிலிருந்து அல்லது கண்ணாடியிழைகளை அமிலத்தால் கரைத்தெடுத்தல் போன்ற முறைகளில் தயாரிக்கப்படுவதை விட சிறப்பானதாகும். ஈர வலைகள், வடிகட்டியின் விளிம்புகள் மற்றும் வலுவூட்டும் பொருட்கள் போன்றவற்றைத் தயாரிக்க சிலிகா இழைகள் பயன்படுகிறது.

சிலிகா இழைகள், உலர் நூற்பு முறையில் சிலிசிக் அமில இழைகள் தயாரிக்கவும் பயன்படுகிறது. இந்த இழைகள் உராய்வினைத் தவிர்க்க பயன்படும் பண்புகளைக் கொண்டிருப்பதால் உராய்வுப் பட்டை (friction-lining) தயாரிக்கப் பயன்படும் பொருட்களில் பயன்படுகின்றன.

## மேலும் காண்க
* ஒளியிழை

## மேற்கோள்கள்


பகுப்பு:கண்ணாடி வகைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கோனியோ ஒளிமானி

வலது|thumb|குறிப்பேடு (1), மி்ட்சர்லிச்சின் ஒளியியல் கருவி (2)1900 ல் படிகவியலில் பயன்பட்ட கோனியோ ஒளிமானி
**கோனியோ ஒளிமானி** (*Goniophotometer*) என்பது ஒரு பொருளிலிருந்து பல்வேறு கோணங்களில் உமிழப்படும் ஒளியை அளக்க உதவும் கருவியாகும்.

ஒளி-உமிழ் இருமுனைய ஒளிமூலங்கள்  அறிமுகப்படுத்தப்பட்டவுடன் கோனியோ ஒளிமானியின் பயன்பாடு அதிகமாகியுள்ளது. இவ்வொளி மூலங்களிலிருந்து பரவும் ஒளியின் இடப்பகிர்வு ஒரேவிதமாக இருப்பதில்லை. ஒளி மூலங்களிலிருந்து பரவும் ஒளியின் இடப்பகிர்வு ஒரேவிதமாக இருந்தால், அது லாம்பெர்சியன் ஒளி மூலம் (Lambertian source) எனப்படுகிறது. தற்போதுள்ள சட்டதிட்டங்களால் வாகனங்களில் ஒளி பரவும் விதம் அதிக முக்கியத்துவம் பெறுகிறது.

## வகைகள்
கோனியோ ஒளிமானியின் பல்வேறு வகைகள் இங்கே விளக்கப்பட்டுள்ளன. இவை சர்வதேச ஒளியூட்ட ஆணையம் (International Commission Of Illumination) பிரசுரித்தவற்றிலிருந்து பெறப்பட்டது.

### வகை 1
நிலையாகப் பொறுத்தப்பட்ட கிடைமட்ட அச்சுடன் இணைக்கப்பட்டுள்ள செங்குத்து அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது. 

### வகை 2
நிலையாகப் பொறுத்தப்பட்ட செங்குத்து  அச்சுடன் இணைக்கப்பட்டுள்ள கிடைமட்ட அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது.

வகை 1 மற்றும் வகை 2 ஆகியவை இரட்டை நிரல் கட்டமைப்பைக் கொண்டவை.  நிலையான கம்பி அமைப்பு விளக்குடன் (grille lamp) பொறுத்தப்பட்டுள்ளது.

### வகை 3
நிலையாகப் பொறுத்தப்பட்ட செங்குத்து  அச்சு அளக்கும் பாதைக்கு  செங்குத்தாக  அமைக்கப்பட்டுள்ளது. கிடைமட்ட அச்சு  ஒளி மூலத்தின் ஒளி வரும் பாதைக்கு இணையாக அமைக்கப்பட்டுள்ளது. 

வகை 3 ஆகியவை ஒற்றை  நிரல் கட்டமைப்பைக் கொண்டவை.

## மேற்கோள்கள்

பகுப்பு:ஒளியளவியல்
பகுப்பு:ஒளியியல் தொடர்பான குறுங்கட்டுரைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சோடியம் கோபால்ட்நைட்ரைட்டு

**சோடியம் கோபால்ட்நைட்ரைட்டு **(Sodium cobaltinitrite) Na3Co(NO2)6 என்ற மூலக்கூறு வாய்ப்பாட்டை உடைய ஒரு அணைவுச் சேர்மம் ஆகும். இந்த மஞ்சள் நிற உப்பின்  எதிர்மின்னயனியானது கோபால்ட் (III) அயனியை மையத்திலும்  *N*-உடன் பிணைக்கப்பட்ட நைட்ரிடோ ஈனிகளையும் கொண்டுள்ளது. இது பொட்டாசியம் மற்றும் அம்மோனியம் அயனிகளைக் கண்டறியப் பயன்படும் பண்பறிப் பகுப்பாய்வுக் காரணியாக உள்ளது.

## தொகுப்பு முறை தயாரிப்பு மற்றும் வினைகள்
இந்த சேர்மமானது சோடியம் நைட்ரைட்டின் முன்னிலையில் கோபால்ட்டு(II) உப்புகளின் ஆக்சிசனேற்றத்தின் மூலமாகத் தயாரிக்கப்பபடுகிறது.
: 4&nbsp;[Co(H2O)6](NO3)2 + O2 + 24&nbsp;NaNO2 → 4&nbsp;Na3[Co(NO2)6] + 8&nbsp;NaNO3 + 4&nbsp;NaOH + 22&nbsp;H2O

## பொட்டாசியத்தைக் கண்டறிவதில் பயன்பாடு
இடது|thumb|Na<sub>3</sub>Co(NO<sub>2</sub>)<sub>6</sub> (aq).
சோடியம் கோபால்ட்நைட்ரைட்டானது நீரில் கரையக்கூடியதாக இருப்பினும், இதுவே பொட்டாசியம், தாலியம் மற்றும் அம்மோனியம் அயனிகளின் அளவறி பகுப்பாய்வில் பயன்படுவதற்கான அடிப்படையை கட்டமைக்கிறது.  பரிந்துரைக்கப்பட்ட வினைச்சூழல்களில் நீரில் கரையாத இரட்டை உப்பான, K2Na[Co(NO2)6]·H2O ஆனது வீழ்படிவாக்கப்பட்டு, எடையறியப்படுகிறது. புவி வேதியியல் பகுப்பாய்வில், சோடியம் கோபால்ட்நைட்ரைட்டானது ஆல்க்கலி பெல்ட்ஸ்பார்களை பிளாஜியோகிளாசு பெல்ட்ஸ்பார்களிடமிருந்து வேறுபடுத்தி அறிய உதவுகிறது.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:கோபால்ட் சேர்மங்கள்
பகுப்பு:ஒருங்கிணைவுச் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:நைட்ரைட்டுகள்
பகுப்பு:சோடியம் சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்